|  |  |
| --- | --- |
| **Hajdúszoboszlói Polgármesteri Hivatal**  **Igazgatási Iroda/ Egészségügyi, Szociális Igazgatás**  4200 Hajdúszoboszló, Hősök tere 1.  Telefon: 52/557-338, Fax: 52/557-302 | 3.  …………………………………….....  kódszám |

|  |  |  |
| --- | --- | --- |
| Ügyiratszám: HSZ/301/2019.  A 2019. november 12-i bizottsági ülés jegyzőkönyvének melléklete | Ügyintéző: | Dede Erika |
| Ellenőrizte: | ………… |
| Megtárgyalja:  (bizottságok megnevezése) | Szociális és Egészségügyi Bizottság |

**K É R E L E M**

**szociálpolitikai kereteken belüli átcsoportosításra**

**Tisztelt Bizottság!**

Hajdúszoboszló Város Önkormányzatának Képviselő-testülete megalkotta a város 2019. évi költségvetésének 1/2019. (I.24.) számú rendeletét, melynek 10. számú, 11. számú és a 12. számú mellékletei tartalmazzák a szociálpolitikai feladatokat és előirányzatait.

A 2019. évi módosított előirányzat fő összege a 10. számú mellékletben 102.701 e-Ft mindösszesen, a pénzbeli és természetbeni szociálpolitikai feladatok támogatására.

A Gazdasági Iroda Pénzügyi Csoport könyvelési analitikájából adott adatok illetve a csoport informatikai rendszeréből nyert adatok alapján, a Szociális Igazgatás szakemberei áttekintették az előirányzatok és a várható felhasználási összegeket, és az alábbi megállapításokat teszik:

A rendkívüli települési támogatás 12/ÖK során a felhasznált összeg (2019.10.31-i állapot alapján) 4.294.300.-Ft, és az előirányzat 5 M Ft.

Az évek tapasztalatai alapján a november-decemberi hónapokban az átlagnál is több kérelmező kér segítséget a saját, vagy családjában kialakult krízishelyzet vagy szociális rászorultsága miatt. Az önkormányzatnak a jogosultsági feltételeknek megfelelő kérelmezőknek támogatást kell nyújtani. Mivel ebben az évben a városban kevesebb iker és többesiker gyermek született, ezen előirányzatból (biztonsággal) átcsoportosítást javaslunk eszközölni 2,5 M Ft összegben a rendkívüli települési támogatás előirányzatához.

Nagyon fontos támogatási forma a gondozási szükségletet kiegészítő támogatás, a 14/ÖK soron található előirányzatából az október 31-i állapotnak megfelelően 4.119.000.-Ft a felhasználás, az előirányzat pedig 4,5 M Ft. A havonta, rendszeresen adott támogatást, havonta átlagban 50 fő támogatásban részesülővel terveztük a fenti előirányzatot, ellenben az átlag 60 és 62 fő közé esik jelenleg is, ezért az előirányzatot megemelni szükséges. Javasoljuk a rendszeres települési támogatás (3/ÖK sor) előirányzatából 1 M Ft átcsoportosítását a fenti támogatási sorra. A gyógyszertámogatás felhasználása október 31-i állapot alapján 4.915.000.-Ft, így látható, hogy biztonsággal nem lesz szükség a teljes előirányzatra ezen az ellátáson.

Harmadik átcsoportosítási javaslatunk a hajléktalan ellátással, vagyis a krízisszálló megnyitásával, üzemeltetésével kapcsolatos. A költségvetés 11. számú melléklet 9/M során 1 M Ft a rendelkezésre álló összeg. A krízisszálló működtetésével a Tisztelt Döntéshozó a Hajdúszoboszlói Kistérségi Szociális, Család- és Gyermekjóléti Központot bízta meg, ennek megfelelően a fenti összeget szeptember hónapban – támogatási szerződés keretében – az intézmény megkapta. Az intézményben a téli moratórium idejére a hajléktalan ellátás és a kihűléses és fagyásveszély megakadályozása érdekében, az érintett hatóságok és az érintett szakmai intézmények bevonásával egyezetető tárgyalás történt. A tárgyaláson résztvevők, a teljesség felsorolása nélkül: Hajdúszoboszlói Rendőrkapitányság, I. sz. Posta, Hajdúszoboszlói Katasztrófavédelem, Baptista Gyülekezet, Aranyközépút Egyesület, Hajdúszoboszlói Nonprofit Zrt., HKSZK és a Polgármesteri Hivatal dolgozói. A megbeszélésen elhangzottakat összegezve egyértelműen körvonalazódott, hogy ezen ellátottak nappali tartózkodásának biztosítása nem megoldható, és az alapfunkciójukkal nem összeegyeztethető. Az együttes kérés az önkormányzat felé, hogy ha nappal is, mínusz fok alá csökken a hőmérséklet, a krízisszálló nyitva tartását, - amely alapból 18.00 órától másnap reggel 07.00 óráig tart „nyitva” – hosszabbítsuk meg, vagyis a nappali időszakban is tartózkodást biztosítson az ellátottak számára. A krízisszállón a tárgyi feltételek – az elmúlt évek ráfordításai alapján – biztosítottak, jelenleg 14 fő elhelyezésére alkalmas. A személyi feltételek biztosítása még az éjszakai nyitva tartáshoz sem biztosított, hiszen a HKSZK dolgozói létszáma ezt nem teszi lehetővé, valamint az a tény, hogy a feladat ellátására megfelelő személy nem igazán jelentkezik. Tájékoztatásul közölném, hogy a mentőápolók egy része vállal ilyen feladatot a szabad ideje terhére, a mostani ajánlatunk 1.100.-Ft/óra. A nappali nyitva tartás kapcsán, a gondozónők átirányítása az idősek klubjából fél megoldás lehet. Tehát a folyamatos nyitva tartáshoz mindenképp plusz fedezet szükséges, valamint az az információ is fontos, hogy a jövő évi költségvetés elfogadása 2020. februárjában várható. A krízisszálló működtetéséhez ettől az időponttól hamarabb fog kelleni plusz finanszírozás. Ennek megfelelően javasoljuk a 10. számú melléklet 9/ÖK soráról – beiskolázási támogatás, ahol a felhasználás 1.795.000.-Ft – 1 M Ft átcsoportosítását.

A fent leírtak alapján kérem a Bizottságot, hogy a 2019. évi költségvetés „Szociálpolitikai feladatok” 10. és 11. számú mellékletén belül a határozati javaslatban szereplő átcsoportosítást támogassa.

Határozati javaslat:

Hajdúszoboszló Város Önkormányzatának Szociális és Egészségügyi Bizottsága a város 2019. évi költségvetés 1/2019. (I.24.) rendeletének „Szociálpolitikai feladatok” 10. számú mellékletének

* 6/ÖK soráról 2.500.000.-Ft-ot a 12/ÖK sorára,
* 3/ÖK soráról 1.000.000.-Ft-ot a 14/ÖK sorára, valamint
* 9/ÖK soráról a 11. számú melléklet 9/M sorára átcsoportosít és felkéri a Gazdasági Iroda Pénzügyi Csoportját az átcsoportosítás végrehajtására.

Határidő: 2019. november 20.

Felelős: irodavezető-főkönyvelő/irodavezető-helyettes

Hajdúszoboszló, 2019. november 08.

Dede Erika

irodavezető-helyettes